Austraalia pealinna ala
Austraalia pealinna ala on üks Austraalia 1. järgu haldusüksustest. See asub enklaavina Uus-Lõuna-Walesi osariigis. Uus-Lõuna-Walesi osariik andis uue pealinna rajamiseks ettenähtud ala Austraalia Ühendusele 1. jaanuaril 1911. Samal aastal kuulutati välja linnaplaneerimise konkurss, mille tulemused selgusid 1912. aastal. Ehitus algas ametlikult 20. veebruaril 1913. 1927 kolis Canberrasse Austraalia parlament. Piirkonna sümbollinnuks on Callocephalon fimbriatum ja taimeks Wahlenbergia gloriosa.